Aalborg Stiftstidende, 1839-11-02
Efter denne Jndledning overgav Ministeren de omtalte Lovudkast og allerførst Udgiftsbudgettet for 1840, hvis Totalbeløb udgjør 56,378,000 Gulden (en Gulden staaer gjerne imellem 21 og 22 s. Courant, altsaa noget over 3/4 Species). De specificerede Summer ere følgende: Kongens Huusholdning 1,125,000; de høie Statscollegier 531,100; de udvortes Anliggender 831,600; Justitsdepartementet 1,468,000; de indre Anliggender 3,222,900; den reformerte Kirkes Gudstieneste 1,391,200; den romersk catholske 400000. Marinen 5,250,000; Finantsdepartementet 27,570,000 Landmagten 14,191,500; Colonierne 94,300 Gulden. J den for Finantsdepartementet opførte Sum ere 21,458,205 Gulden anførte som Renter af Nationalgielden hvorimellem ogsaa den 2 1/4 pCt. Obligationsgield er indbefattet mindre 5 Millioner, som komme Belgien til Last, samt et Tillæg for den synkende Fond, hvilken ikke længere kan bestaae eller længere opfylde sine Forpligtelser uden saadant Tillæg. Disse Udgifter skulle dækkes, foruden de sædvanlige Jndtægter, ved et Overskud af dette Aars Jndtægter til Beløb 1 Million og ved et Tilskud af Colonierne paa 11,200,000 Gulden. Saaledes blev et Lovudkast overleveret, hvorefter en Gjeld paa 56 Millioner Gulden paa samme Viis som Gielden af 1837 og 1838 skal blive contraheret, hvilken skal falde Besiddelserne udenfor Europa til Last, og disse skulle være Borgen for Rentebetalingen. For denne Gield skal udstedes Obligationer til 5 pCt., hvilke ved Lodtrækning blive indløste fra et Tidspunkt, der bestemmes af Kongen og alt dette: "for dermed at erstatte Forskud, som havde til Hensigt, at sætte Colonial-Bestyrelsen i Stand til at præstere de Pengebidrag Statens Jnteresse maa kræve i overordentlige Tilfælde." J Anledning af dette sidste Lovudkast, lovede Ministeren udførlige Oplysninger og Colinie-Departementet, hvoraf det vil sees, at Lovudkastet gaaer ud paa, at sætte dette Departement istand til, ikke alene at anvende de ostindiske Coloniers Midler til dermed at bestride de dem af Moderlandet nu paalagte Byrder, men endog i Aaret 1840 og paafølgende Aar at bidrage efter en meget udvidet Maalestok til Statshuusholdningens Fornødenheder; det vil end ydermere sees af de lovede Oplysninger, at Jndien uomtvistelig besidder Midler til at bære, ei alene de nærværende Samme paahvilende Gjældsbyrder, men ogsaa den nu foreslaaede Forøgelse. For imidlertid at kunne udrede de fordrede Tilskud, maa Coloniernes Departement give de Forskud tilbage, hvorfor de indiske Producter ere satte i Pant, over hvilke Producter det derfor heller ikke har fri Disposition. Til Slutningen af sit Foredrag udtalte Ministeren sin Taknemmelighed mod Forsynet, som fremdeles skjænkede Nederlandene Midler til at afvende de traurige Følger af de sidste Tiders Begivenheder, som trykkede saa svært paa Hollands Finantser, og Kraft til ved Landets egne Hjælpekilder, forøgede ved Coloniernes, at indtage det passende Standpunct, blandt Europas Stater. Efterat Finantsministeren havde endt, blev Mødet sluttet; den 27de skulde en hemmelig Sammenkomst finde Sted til Votering paa Thron=Adressen. Meddelelserne betræffende Colonierne skulle strax være blevne Kammerets Bureau tilstillede.